છેલ્લા ચાર વર્ષમાં વાલીઓ પોતાના બાળકોને સરકારી શાળામાં જ પ્રવેશ મેળવે તેવી ઈચ્છા વ્યક્ત કરતા થયા છે. જેના પરિણામે ખાનગી શાળમાંથી ૯૯ વિદ્યાર્થીઓ આ શાળામાં આવ્યા છે. આ ગામમાં ખાનગી શાળાઓની બસો, ઓટો રીક્ષાઓ જેવા વાહનો પણ ચલાવવામાં આવે છે. આમ છતા વાલીઓ સરકારી શાળા જ પસંદ કરે છે. ગત પ્રવેશોત્સવમાં મેઘપુર ગામમાંથી કુલ ૫૬ બાળકોએ ધોરણ ૧માં પ્રવેશ મેળવ્યો છે જેમાંથી ૫૦ બાળકોએ તો સરકારી શાળામાં જ પ્રવેશ મેળવ્યો. શાળાની આ કામગીરીમાં ગ્રામજનો, સરપંચ, સ્વૈચ્છીક સંસ્થાઓમાં જી.એચ.સી.એલ. સુત્રાપાડા અને ઈન્ડીયન રેયોન-વેરાવળનો સહકાર અને ફાળો મળેલ છે.